Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 679

20. század elején európa egyik nagyhatalmának alkotórésze, a következõ évtizedekben pedig a kis országok sorába süllyedt. Ennek a történelmi jelentõségû folyamatnak a megértése összefügg hazánk jelenlegi állapotának megismerésével. A tanulás során a diákoknak el kell sajátítaniuk a statisztikai adatok gyûjtésének, rendszerezésének gyakorlatát, melyet a legfrissebb információk feldolgozására is alkalmazhatunk. A kutatást a tanulók a legmodernebb informatikai eszközök segítségével is végezhetik tanári irányítással, majd önállóan. A modern informatikai eszközök más tantárgyak történelmi vonatkozású részeit is tartalmazzák, melyeket az adott technikai eszközök segítségével elemezni is tudnak a tanulók. A jelentõs tudósok, feltalálók, közéleti személyiségek életének, alkotásainak a megismerése a számítógép és a videotechnika révén könnyebben megy. Az adott téma feldolgozása a tanár által csoportosan, az általa megadott szempontok alapján történhet. Ennek keretében korabeli írásos források párhuzamba állításával, meghatározott szempontok alapján dolgozhatjuk fel a történelmi témát. Hasonlóképpen, saját szempontsor megfogalmazásával riportot, interjút készíthetnek a diákok. A háborúk szörnyûségei intõ példaként szerepeljenek a gyerekek ismereteiben. A térképismeret alapvetõ követelmény, hiszen a világ újrafelosztását, az országhatárok változásait, birodalmak szétesését, szövetségi rendszerek alakulását, megszûnését csak így érthetik meg a diákok. A gazdasági, politikai, társadalmi és kulturális jelenségek egymástól függõen alakulnak, változnak. Egyik a másik ismerete nélkül nem érthetõ, nem értelmezhetõ. Az összefüggések elemzése egyéni és csoportos formában történhet. A 20. század történelmi eseményeinek egy részérõl – így a világháborúról is – készültek fotók, sõt filmfelvételek is. A korabeli fotókat és dokumentumfilmeket tanári irányítással nézzék meg, dolgozzák fel! A modern hírközlõ szervek – mint amilyen a televízió, a rádió, a hetilapok, a napilapok és a folyóiratok – nyújtják a legtöbb jelenismeretrõl szóló információt. Különös gondot, figyelmet kell fordítaniuk arra, hogy a 14 éves korosztályhoz azok a hírek is eljussanak, amelyek a társadalmi valóságot tükrözik. Kiemelt szempont, hogy a diákok folyamatában tudják kezelni az ökológiai problémák összefüggéseit. A hazánkban és határainkon túl történõ természeti katasztrófák és az ember tevékenységének kapcsolatát látniuk kell. Földünk ma már legégetõbb problémája az ökológiai folyamatokban rejlik, amelynek kulcsa a globalizáció. A 8. osztályban a történelem tanulása, különösen a második félévben, szorosan összefügg a napi hírek figyelésével, elemzésével. Alapvetõ feladat, hogy a tanulók elsajátítsák azt a szemléletet, amely alapján a 20. század meghatározó eseményeit tudják összevetni a mai történésekkel. Tudjanak – segítséggel – magyarázatot adni napjaink eseményeinek gyökereire, mely gyökerek a 20. században fellelhetõk. A globalizáció fogalmát a sajtóhírek, aktualizálható mozifilmek, internet révén tudják megmagyarázni. A kutatómunka mellett ajánlott módszer a szülõkkel, de különösen a nagyszülõkkel való beszélgetés. Hasznos lehet a második világháborús, 1956-os memoárok olvasása, a Terrorháza Múzeum látogatása, régi újságok, folyóiratok lapozgatása, dokumentumfilmek nézése. A rendszerváltás fogalmát, eseményeit a tanár már saját tapasztalatai, élményei alapján is át tudja adni diákjainak. A továbbhaladás feltételei

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes